LT Europos Sąjungos oficialusis leidinys C 274/9

PRANEŠIMAS APIE PARAIŠKĄ IŠDUOTI LEIDIMĄ TIRTI SKYSTUS IR DUJINIUS ANGLIAVANDENILIUS ZONOJE CONTRADA GIARDINELLO

ITALIJOS RESPUBLIKA – SICILIJOS REGIONAS

REGIONINĖ ENERGETIKOS IR VIEŠŲJŲ PASLAUGŲ VALDYBA – REGIONINIS ENERGETIKOS DEPARTAMENTAS

REGIONINIS ANGLIAVANDENILIŲ IR GEOTERMINĖS ENERGIJOS SKYRIUS („U.R.I.G.“)

2011/C 274/05

2010 m. sausio 4 d. bendrovė „EniMed“ („Eni Mediterranea Idrocarburi SpA“), kurios registruotoji būstinė yra adresu Strada Statale 117bis, Contrada Ponte Olivo, 93012 Gela (CL), mokesčių mokėtojo kodas 12300000150, vienintelė atstovė, kuriai priklauso 45 % nuosavybės teisių, ir kitos bendrasavininkės – bendrovė „Irminio s.r.l.“ ir bendrovė „Edison SpA“, kurioms priklausančių nuosavybės teisių dalis atitinkamai sudaro 30 % ir 25 %, – remdamosi 2000 m. liepos 3 d. Sicilijos regiono įstatymu Nr. 14, kuriuo į nacionalinę teisę perkelta ir įgyvendinama Direktyva 94/22/EB, pateikė paraišką Regioninei valdybai (buvusiai Regioninei pramonės valdybai) – už kasybos leidimų išdavimą Sicilijos regione atsakingai institucijai, įsteigtai adresu Via Ugo La Malfa 87/89, 90146 Palermo, Italia, – prašydamos išduoti leidimą tirti skystus ir dujinius angliavandenilius pietrytinėje Sicilijos dalyje, Ragūzos ir Katanijos provincijose esančioje zonoje, žinomoje pavadinimu „Contrada Giardinello“, kurios plotas – 38 040 ha (380,40 km2). Zona, dėl kurios teikiama paraiška išduoti leidimą, pietuose ribojasi su kranto linija, vakaruose – su zona, dėl kurios pateikta paraiška išduoti leidimą „Passo di Piazza“, šiaurės vakaruose – su zona, dėl kurios pateikta koncesijos paraiška „Piano Lupo“, šiaurės rytuose – su zona, dėl kurios pateikta paraiška išduoti leidimą „Fiume Tellaro“, o rytuose – su zona, dėl kurios sudaryta koncesijos sutartis „Ragusa“, išduotas leidimas „Tresauro“ ir sudaryta koncesijos sutartis „Irminio“.

Zona, dėl kurio teikiama paraiška, juosia zoną, dėl kurios sudaryta koncesijos sutartis „Bonincontro“, todėl pastarasis plotas neįskaičiuojamas į plotą, dėl kurio teikiama aptariamoji paraiška.

Ragūzos provincija apima šias susijusias savivaldybes: Ragūzos, Santa Kroče Kamerinos, Vitorijos, Komizo, Akatės ir Kjaramontės Gulfi. Katanijos provincija apima šias susijusias savivaldybes: Kaltadžironės ir Madzaronės.

Zonos, dėl kurios pateikta paraiška, perimetras žymimas vientisinės linijos atkarpomis, jungiančiomis taškus a, b, c, d, e, f, g, h, i, l, m, n, o, p ir q, kurie nustatomi taip:

a) taškas pakrantėje, nustatomas iš taško b brėžiant liniją per rytinį Scoglitti kapinių kampą į kranto ruožą. Šis taškas sutampa su paraiškoje „Passo di Piazza“ nustatytu tašku o;

b) 92 m aukštyje esantis rytinis C. Mustille pastato kampas (į pietus nuo Resine gyvenvietės). Šis taškas sutampa su paraiškoje „Passo di Piazza“ nustatytu tašku n;

c) taškas, esantis vietoje, kurioje žymimas 3-iasis kelio Akatė–S.S. sankryža Nr. 115 kilometras, į šiaurės vakarus nuo Bosco Grande gyvenvietės, kuris sutampa su paraiškoje „Passo di Piazza“ nustatytu tašku m ir naudojimo koncesijos paraiškoje „Piano Lupo“ nustatytu tašku d;

d) taškas, esantis vietoje, kurioje žymimas 7-ajasis kelio Akatė–Kaltadžironė kilometras, kuris sutampa su naudojimo koncesijos paraiškoje „Piano Lupo“ nustatytu tašku c;

e) 276 m. aukštyje esantis taškas, kuris sutampa su C. Rizza pastatų teritorijos rytuose, į pietus nuo Sciri Sottano gyvenvietės esančiu tašku ir su naudojimo koncesijos paraiškoje „Piano Lupo“ nustatytu tašku b;

f) rytinį namo, esančio 332 m virš jūros lygio, tarp gyvenviečių Conventazzo ir Case Intorvella, kampą žymintis taškas, kuris sutampa su tyrimo leidime „Fiume Tellaro“ nustatytu tašku u;

g) taškas, esantis už 300 m nuo vietos, kurioje žymimas 9-asis kelio S.P. Nr. 3 kilometras, ties sankryža, iš kurios kelias veda į Gafà namų kvartalą. Šis taškas sutampa su tyrimo leidime „Fiume Tellaro“ nustatytu tašku t;

h) taškas, žymintis šiaurinį ūkio Sulsenti kampą, esantį 459 m aukštyje, apie 70 m į šiaurę nuo sankryžos (Ragūza). Šis taškas sutampa su tyrimo leidime „Fiume Tellaro“ nustatytu tašku s;

i) taškas, esantis Cilena (Ragūza) gyvenvietėje 2-ąjį kelio kilometrą žyminčio stulpelio vietoje, kuris sutampa su tyrimo leidime „Fiume Tellaro“ nustatytu tašku r;

l) taškas, esantis 636 m aukštyje ir žymintis šiaurvakarinį L’Annunziata namo kampą. Šis taškas sutampa su naudojimo koncesijos paraiškoje „Ragusa“ nustatytu tašku i;

m) taškas, žymintis šiaurrytinį Cento Pozzi gyvenvietėje esančio C. Cosentino namo kampą. Šis taškas sutampa su naudojimo koncesijos paraiškoje „S. Anna“ nustatytu tašku b;

n) taškas, žymintis šiaurinį Kastiljonės gyvenvietėje, 580 m aukštyje, apie 350 m į šiaurę–šiaurės vakarus nuo Villa Arezzo esančio namo kampą. Šis taškas sutampa su leidime „Tresauro“ nustatytu tašku b;

o) taškas, žymintis šiaurinį Stanislao gyvenvietėje esančio Casa Veninata kampą. Šis taškas sutampa su leidime „Tresauro“ nustatytu tašku a;

p) taškas, žymintis Perrone gyvenvietėje, apie 75 m aukštyje ir 325 m į pietryčius nuo C. Perronello esančio namo pietrytinį kampą. Šis taškas sutampa su tyrimo leidime „Tresauro“ nustatytu tašku h.

q) taškas, žymintis pakrantės vietą, kurioje per naudojimo koncesijos paraiškoje „Irminio“ nustatytus taškus a ir b einančios ir toliau pratęsiamos linijos susikerta su kranto linija. Šis taškas sutampa su koncesijos paraiškoje „Irminio“ nustatytu tašku f.

Nuo taško q iki taško a brėžiama linija sutampa su kranto linija per atoslūgį.

Geografinės koordinatės

Taškas Rytų ilguma (M. M.) Šiaurės platuma a 1° 58′ 59,31″ 36° 53′ 01,87″ b 2° 00′ 53,62″ 36° 54′ 24,27″ c 2° 00′ 44,46″ 37° 00′ 49,03″ d 2° 03′ 00,47″ 37° 03′ 41,44″ e 2° 05′ 43″ 37° 06′ 05,94″ f 2° 06′ 57,70″ 37° 07′ 24,10″ g 2° 07′ 10,68″ 37° 02′ 04,05″ h 2° 13′ 19,16″ 36° 58′ 15″ i 2° 14′ 15,52″ 36° 56′ 52,70″ l 2° 14′ 16,10″ 36° 55′ 59″ m 2° 14′ 07,72″ 36° 55′ 08,73″ n 2° 10′ 41,42″ 36° 55′ 59,93″ o 2° 06′ 02,85″ 36° 52′ 29,92″ p 2° 09′ 16,10″ 36° 47′ 59,10″ q 2° 07′ 31″ 36° 46′ 37,95″

Suinteresuotieji subjektai leidimo tirti šioje zonoje paraišką gali pateikti per 90 dienų nuo šio pranešimo paskelbimo Europos Sąjungos oficialiajame leidinyje. Po šios datos gautos paraiškos nebus nagrinėjamos. Dekretas dėl tyrimo leidimo išdavimo bus paskelbtas per šešis mėnesius nuo paskutinės konkuruojančių subjektų paraiškų pateikimo dienos. Be to, remiantis Direktyvos 94/22/EB 5 straipsnio 1 dalimi, pranešama, kad žvalgymo ir tyrimo leidimų, taip pat naudojimo koncesijos sutarčių sudarymo kriterijai jau buvo paskelbti 1998 m. gruodžio 19 d. Europos Sąjungos oficialiajame leidinyje Nr. C 396, darant nuorodą į 1996 m. lapkričio 25 d. Respublikos Prezidento įstatymo galią turinčio dekreto Nr. 625 (paskelbto 1996 m. gruodžio 14 d. Italijos Respublikos oficialiajame leidinyje Nr. 293) nuostatas, kuriomis į Italijos teisę perkeliamos ir taikomos minėtos direktyvos nuostatos, ir patikslinti 2000 m. liepos 3 d. Sicilijos regiono įstatymu Nr. 14 (paskelbtu 2000 m. liepos 7 d. Sicilijos regiono oficialiajame leidinyje Nr. 32).

Veiklos vykdymo ir nutraukimo sąlygos ir kriterijai nustatyti minėtame 2000 m. liepos 3 d. Sicilijos regiono įstatyme Nr. 14 ir standartinėse specifikacijose, kurias buvusi Regioninė pramonės valdyba patvirtino 2003 m. spalio 30 d. dekretu Nr. 91 ir 2004 m. spalio 20 d. dekretu Nr. 88 ir atitinkamai paskelbė 2003 m. lapkričio 14 d. Sicilijos regiono oficialiojo leidinio Nr. 49 I dalyje ir 2004 m. lapkričio 5 d. Sicilijos regiono oficialiojo leidinio Nr. 46 I dalyje.

Paraiškos dokumentai saugomi ir su jais suinteresuotieji subjektai gali susipažinti Regioninio energetikos departamento Regioniniame angliavandenilių ir geoterminės energijos skyriuje, adresu Via Ugo La Malfa Nr.o101, Italia.